**The Monster Ball Tour**, ամերիկացի երգչուհի Լեդի Գագայի երկրորդ համաշխարհային համերգային շրջագայությունն է, որը հաջորդել է The Fame Monster-ին։ Համերգային շրջագայության մասին պաշտոնապես հայտարարվել է 2009 թվականի հոկտեմբերի 15-ին՝ այն բանիս հետո, երբ անսպասելիորեն հետաձգվել է Fame Kills Tour-ը, որին երգչուհին պետք է մեկներ ռեփեր Քայնե Ուեսթի հետ։ Շրջագայությունն սկսվել է The Fame Monster ալբոմի թողարկումից չորս օր անց։ Haus of Gaga ստեղծագործական ընկերությունը ստեղծել է պաստառ և շատ հագուստներ շրջագայության համար։

2009 թվականի նոյեմբերի 27-ին Մոնրեալում տեղի է ունեցել շրջագայության առաջին համերգը։ Այդ օրվանից սկսել է The Monster Ball Tour 1.0-ը, որը ձգվել է մինչև 2010 թվականի հունվարի 26-ը։ Բոլոր համերգներն անցկացվել են միայն Հյուսիսային Ամերիկայում։ 2010 թվականի փետրվարի 18-ից սկսվել է The Monster Ball Tour 2.0։ Նոր բեմադրության հիմնական թեման է եղել Գագայի ու նրա ընկերների ճանապարհորդությունը, ովքեր Նյու Յորքից մեկնում են մասնակցելու հրեշների դիմակահանդեսին։ Նրանց ճանապարհին առաջանում են շատ փորձություններ․ սկզբում ջարդվում է մեքենան, հետո լինում են խնդիրներ մետրոյում և այլն, բայց, չնայած բոլոր խոչընդոտներին, հերոսները վերջ ի վերջո հասնում են դիմակահանդեսին։

Քննադատների արձագանքները հիմնականում եղել են դրական։ Նրանք հիացել են երգերի կենդանի կատարմամբ և Գագայի՝ ոճի զգացմամբ։ Նաև նրանք տպավորվել են համերգի թատերական բեմականացմամբ՝ համեմատելով այն Մադոննայի համերգների հետ։

Շրջագայության բոլոր համերգների արդյունքում հավաքվել է մոտ 227,4 միլիոն դոլար։

2011 թվականի փետրվարի 21-ին և 22-ին Նյու-Յորքում անցկացված համերգները ձայնագրվել են հեռուստատեսային տեսախցիկով ամերիկյան HBO հեռուստաալիքի կողմից։ Մայիսի 7-ին այդ ալիքով ցուցադրվել է «Lady Gaga Presents the Monster Ball Tour: At Madison Square Garden» փաստավավերագրական ֆիլմ։ Ֆիլմում ցուցադրված է ամբողջ համերգը, ինչպես նաև շրջագայությանը վերաբերող տվյալներ, որոնք մինչ այդ գաղտնի էին պահվում։ Ռուսաստանում այդ ֆիլմը ցուցադրվել է մայիսի 14-ին Муз-ТВ հեռուստաալիքով։

Նկարագրություն
--------------

Լեդի Գագան կատարում է "Boys Boys Boys" երգը, The Monster Ball Tour 1.0
Լեդի Գագան կատարում է "Just Dance" երգը և նվագում, The Monster Ball Tour 1.0
Ամենասկզբում հիփ-հոփ կատարող Քայնե Ուեսթն և Լեդի Գագան ծրագրավորել են միասին կատարել «Fame Kills» համերգային շրջագայությունը, որի մասին հայտնի է դարձել 2009 թվականի սեպտեմբերին։ Արդեն պատրաստ է եղել սեթ-լիստը, և առաջին համերգը պետք է կայանար նոյեմբերի 10-ին Ֆենիքսում։ Բայց շուտով առանց բացատրության չեղյալ են համարվել բոլոր համերգները։ Հետո Գագան բացատրել է, որ համերգների չեղյալ համարելը կապված է երկու երաժիշտների միջև ծագած տարաձայնությունների հետ։ Իսկ հարցազրույցներից մեկի ժամանակ նա հայտարարել է․ «Քայնեն ցանկանում է մի քիչ հանգստանալ, բայց լավ լուր է այն, որ ես չեմ պատրաստվում հանգստանալ»։ «Fame Kills»-ի հետաձգումից հետո Գագան ձեռնամուխ է եղել նոր համերգային շրջագայության նախապատրաստմանը։ Պաշտոնապես հայտարարվել է, որ առաջին համերգը պետք է կայանա 2010 թվականին Լոնդոնում։ Բայց համերգն անցկացվել է Մոնրեալում 2009 թվականի նոյեմբերի 27-ին (*The Monster Ball Tour 1.0*)։ Գագայի համերգային շրջագայության պաշտոնական պաստառում Գագան գտնվում է մի սարքի ներսում, որը կոչվում է «Օրբիտա»։ Առաջին անգամ Գագան հագել է այն 2009 թվականի հոկտեմբերի 3-ին Saturday Night Live-ում։

Զարգացում
---------

### The Monster Ball Tour 1.0

Լեդի Գագան կատարում է «Paparazzi» երգը առանց հյուսերի
Լեդի Գագան կատարում է «Paparazzi» երգը հյուսերով
«Rolling Stone»-ին տված հարցազրույցում Գագան բացատրել է, որ ինքը ցանկացել է անել թանկարժեք, գեղեցիկ և գունագեղ շոու, որը արժանի կլինի իր երկրպագուներին։ Նա համերգային շրջագայությունը բնութագրել է որպես «փոփ-էլեկտրո օպերա», որովհետև համերգում թատերականությունն ու պատմության տարրերը միահյուսվում են այնպես, ինչպես օպերայում։ Ըստ նրա խոսքերի՝ շոուի դիզայնը նորարական է արվեստի տեսակետից։ Գագան ցանկացել է փոխել բեմի ձևը, և այդպիսի խնդիր է դրվել *Haus of Gaga* ընկերության առջև։ Նոր բեմը Գագան բնութագրել է այսպես․ «Հիմա բեմը եռանկյունաձև է, ինչպես ադամանդ»։

Շոուի թեման էվոլյուցիան է։ Գագան ինքն ասել է, որ The Monster Ball Tour-ը ընդհանրապես այլ մակարդակ է ի տարբերություն The Fame Ball Tour-ի։ Որոշ առարկաների ստեղծման վրա Գագային ոգեշնչել են առարկաներ, որոնք ստեղծվել էին Fame Kills համերգային շրջագայության համար։ Հետո նա որոշել է, որ դա եղել է «կորած մեծ համերգային շրջագայություն»։ 
«Paparazzi» երգի կատարման համար օգտագործվել է երկար հյուսված մազերով կեղծամ (Ռապունցելի նման), բայց մի քանի համերգ անց Գագան կտրականապես հրաժարվել է կրել դա՝ ասելով․ «Ես չեմ կրում հյուսեր»։ Դրանից հետո նա կրել է կարճ մազերով կեղծամ։

### The Monster Ball Tour 2.0

Լեդի Գագան կատարում է «Yoü and I» երգըԼեդի Գագան կատարում է «Alejandro» երգը 2010 թվականին
2009 թվականի դեկտեմբերին Լեդի Գագան հայտարարել է, որ չեղյալ է համարում 2010 թվականի համերգի ծրագիրը և ամեն ինչ սկսելու է նորից։ Հարցազրույցի ժամանակ Գագան կանխատեսել է համերգային շրջագայության հետագա փոփոխությունները։ Նա ասել է, որ շոուն ծրագրված է որպես երաժշտական թատրոն։ Նոր համերգը ներառում է նոր և հին ստեղծագործություններ, որոնցից շատերը բեմադրվել են նոր շոուի համար։ Որպես անակնկալ նշվել են․ նոր ստեղնաշարը, որը ստեղծվել է հատուկ շոուի համար, և այդ ժամանակ արդեն հայտնի ԷՄՄԱ-ն, որը ցուցադրվել է Brit Awards 2010-ում։ Գագան ԷՄՄԱ-ն բնութագրել է այսպես․ «Մենք ստեղծել ենք նոր կատարելագործված սարք, որը շատ երաժշտական սարքերի հիբրիդ է»։ Ուրիշ ռադիոկայանին տրված հարցազրույցի ժամանակ նա ասել է․ «Դա նույն The Monster Ball-ն է, բայց այն դարձել է ավելի երաժշտական և տեղափոխվել է մեծ բեմ։ Հիմա դա իրական պատմություն է այն մասին, թե ինչպես էինք ես և իմ ընկերները գնում հրեշների դիմակահանդեսին, բայց մոլորվեցինք ճանապարհին»։

Համերգի բնութագիրը
------------------

### The Monster Ball Tour 1.0

Լեդի Գագան կատարում է «Bad Romance» երգը, The Monster Ball 1.0
Լեդի Գագան կատարում է «Fashion» երգը, The Monster Ball 1.0
The Monster Ball 1.0 սկսվել է նրանով, որ Գագան հայտնվում է կանաչ լուսավորված հսկայական տեսաէկրանի հետևում։ Գագան հագել էր արծաթագույն հագուստ, որ զարդարված է թանկարժեք քարերով, նրա հագուստի վրա ամրացված են լամպեր։ Հնչում է «Dance in the Dark» երգը։ Պարբերաբար էկրանի վրա հայտնվում ու անհետանում են գծեր, որոնք բաժանում են էկրանը քառակուսիների։ Երգի ավարտից հետո բեմի վրա հայտնվում է մեծ խորանարդ, որից Գագան բարձրանում է պլատֆորմի վրա և ստեղնաշարային կիթառով կատարում է «Just Dance» երգը։ Հետո գալիս է միջերգ, որից հետո Գագան վերադառնում է ամբողջովին սպիտակ հագուստով, որից կախված են ոսկորներ, որոնց պատճառով հագուստը նմանվում է կմախքի։ Այդ կմախքանման հագուստով նա կատարում է «LoveGame» երգը։

Լեդի Գագան կատարում է "Eh, Eh (Nothing Else I Can Say)" երգը, The Monster Ball Tour 1.0
Երգի ավարտից հետո ոսկորները հանում են, և Գագան մնում է մաքուր սպիտակ, փայլուն լողազգեստով։ Երկրպագուների հետ փոքր զրույցից հետո Գագան սկսում է կատարել «Alejandro» երգը։ Երգի կատարման ժամանակ բեմի վրա ցուցադրվում է սեռական ակտ։ Հերթական միջերգից հետո սկսվում է «Անտառ» պիեսը, Գագան հայտնվում է սև խավոտ հագուստով և կատարում է «Monster» երգը։ Դրանից հետո սկսվում է «So Happy I could Die» երգը, որի կատարման ժամանակ Գագան հանում է խավոտ հագուստը և մնում է մաքուր սպիտակ լողազգեստով, որում Գագան երգում է «Teeth» երգը։ Հետո Գագան նստում է դաշնամուրի առջև, և սկսվում է «Speechless» երգը, որից հետո սկսվում է «Poker Face» երգի ակուստիկ տարբերակը։

Լեդի Գագան եգիպտական զգեստով, The Monster Ball Tour 1.0
Հետո այն սահուն կերպով անցում է «Make Her Say» երգին, որը կատարում է ռեփեր Kid Cudi-ն։ Դրանից հետո սկսվում է հաջորդ գործողությունը. Գագան հագել է ոսկե եգիպտական հագուստ, որը հիշեցնում է զրահ։ Այդպես Գագան կատարում է. «Fashion», «The Fame», «Beautiful, Dirty, Rich», «Money Honey» երգերը։ Մի քանի համերգների ժամանակ «Money Honey» երգը կատարվել է դաշնամուրով։ Սկսվում է միջերգը, որին հաջորդում է մյուս գործողությունը։ Այդտեղ Գագան հագել է ատրճանակ-գլխարկ և սև զգեստ, որից առաջանում է տպավորություն, թե Գագան փաթաթված է սև ժապավեններով։ Այդ հագուստով կատարվում են «Boys Boys Boys», «Paper Gangsta», «Poker Face» երգերը։ «Paper Gangsta» երգի կատարման ժամանակ Գագան նստած է պտտվող ստոմատոլոգիական աթոռին։ Համերգային շրջագայության երկրորդ մասում այդ գործողության սև հագուստը փոխարինվել է կարմիր լաքապատ լողազգեստով և գլխարկով։ Հետո Գագան դուրս է գալիս բեմ «Paparazzi» երգով։ Նա ունի երկար հյուսեր, որոնց ծայրերը բռնել են պարողները։ Երգը ավարտվում է նրանով, որ Գագան մեռնում։ Հետո Գագան վերածնվում է, և սկսվում է «Eh, Eh (Nothing Else I Can Say)» երգը, որին հետևում է «Bad Romance»-ը։ Շոուն ավարտվում է միջերգով, որի ժամանակ Գագայի վրա դաջում են «Dad» գրությունը։

### The Monster Ball Tour 2.0

Լեդի Գագան կատարում է "Dance in the Dark" երգը
Լեդի Գագան կատարում է "Glitter and Grease" երգը
The Monster Ball 2.0-ում նույնպես Լեդի Գագան սկսել է համերգը «Dance in the Dark» երգով, բայց այս անգամ երգչուհին չի երևում. նա կանգնած է բարձր հարթակի վրա վարագույրի հետևում, իսկ հանդիսատեսին միայն երևում է նրա ստվերը մանուշակագույն ֆոնի վրա։ Երգի վերջում վարագույրը բարձրանում է և հանդիսատեսները տեսնում են Գագային, որը հագել էր մանուշակագույն բաճկոն։ Հետո Գագայի ընկերները նրան ասում են, որ մեքենայի հետ կապված խնդիրներ կան, և հնարավոր է, որ իրենք չկարողանան հասնել հրեշների դիմակահանդեսին, բայց Գագան նրանց հանգստացնում է, և սկսվում է «Glitter and Grease» երգը։ Այդ երգից հետո Գագան հանում է բաճկոնը և մնում է ընձառյուծի մորթու նախշով մանուշակագույն լողազգեստով (համերգային շրջագայության սկզբում նրա հագին մանուշակագույն գույնի լողազգեստ էր)։ Հետո նա բացում է մեքենայի թափքը, որից դուրս են գալիս գոլորշու սյուն, և նա սկսում է նվագել, որից հետո կատարում է «Just Dance» երգը։ 

Լեդի Գագան կատարում է "Beautiful, Dirty, Rich" երգը Երգից հետո, առանց դադարի սկսվում է «Beautiful, Dirty, Rich» երգը, սակայն ելույթի ժամանակ պարողներից մեկը բեմի վրա դուրս է բերում նետ և կպցնում այն Գագայի գլխին։ Երգի վերջում Գագան իր ընկերներից մեկի հետ դուրս է գալիս բեմի «լեզու» և բոլորին բացատրում, որ հրեշների դիմակահանդեսը մի տեղ է, որտեղ բոլորը կարող են իրենց ազատ զգալ։ Գագան միջերգից հետո անմիջապես սկսել է կատարել «Vanity» երգը (որը 2010 թվականի սեպտեմբերից չէր կատարվել շրջագայության ժամանակ), իսկ հետո նա վազել է բեմի ետևը և հանդիսատեսը լսել է «The Fame» երգի երկարացված տարբերակը, հետո բեմի մեջտեղում սկսվում է հայտնվել ծուխ և բեմի տակից դուրս է գալիս Գագան կարմիր թիկնոցով և ահռելի մեծ ժապավենակապով։

Լեդի Գագան կատարում է "The Fame" երգը Նա սկսում է սեղմել «ԷՄՄԱ» (անգլ.՝ EMMA) կոչվող սարքի վրայի ստեղներին և կատարում է «The Fame» երգը։ Երգի վերջում Գագան իջնում է բեմի տակ, վարագույրները փակվում են և սկսվում է միջերգը։ Հետո սկսվում է «Մետրո» գործողությունը։ 

Լեդի Գագան կատարում է "LoveGame" երգը
Բեմի վրա մետրոյի վագոնի մաս է, որով մարդիկ երթևեկում են, բայց հանկարծ օպերատորը հայտարարում է, որ ինչ-որ անհասկանալի բան է տեղի ունենում, և սկսվում է հերթական խնդիրը. վթար է տեղի ունենում մետրոյում։ Գագան հայտնվում է վագոնի դռների առջև և կատարում է «LoveGame» երգը, որի վերջում Գագային են փոխանցում նրա Disco Torch-ը (առաջին համերգներում Disco Stick), և նա սկսում է խոսել դահլիճի հետ։ Միջերգի վերջում Գագան ասում է, թե կա մի երգ, որը նա գրել է իր տղաների համար, և սկսվում է «Boys Boys Boys» երգը, որի վերջում նա հեռանում է բեմից։ Այդ երկու երգերը Լեդի Գագան կատարել է լաքապատ հագուստով, որով նա նկարահանվել էր «Telephone» երգի տեսահոլովակում։ Հետո հանդիսատեսը լսում է մետրոյի աղմուկը։

Լեդի Գագան կատարում է "Money Honey" երգը՝ նվագելով ստեղնակիթառի վրա
Եվ հանկարծ լսվում է ստեղնակիթառի ձայնը, և բեմի տակից բարձրանում է Գագան, որը հագել էր սև երկար թիկնոց Armani-ից. նա շարունակում է նվագել ստեղնակիթառի վրա, որի ձայնը սահուն կերպով նմանվում է «Money Honey» երգի մոտիվներին, և կատարվում է այդ երգը։ Երգի վերջում Գագան մի փոքր նվագում է ստեղնակիթառի վրա, և համարն ավարտվում է։ Այդ համարից հետո Գագան գալիս է բեմի «լեզվի» վրա և զանգահարում է դահլիճի իր երկրպագուներից մեկին (դա միայն Ամերիկայում) կամ նայում է երկրպագուների նվերները, որը նրանք նետել էին բեմի վրա (դա ամբողջ աշխարհում)։ Հետո Գագան հանում է բաճկոնը, մնում է ուլունքներով զարդարված սև լողազգեստով և կատարում է «Telephone» երգը, որից հետո նա նստում է դաշնամուրի առջև և կատարում է «Brown Eyes», «Speechless» (կատարման ժամանակ դաշնամուրը պատված է կրակով), 

Լեդի Գագան կատարում է "Speechless" երգը
«Born This Way», «Yoü and I», «Americano» և «Living on the Radio» երգերը (կատարվել է ընդամենը մեկ անգամ)։ Դաշնամուրային բոլոր երգերից հետո Գագան կանգնում է և գնում է «լեզվի» վրա տավիղի ձայների ներքո։ Եվ այդտեղ նա հասկանում է, որ իր շուրջը հայտնվում է ինչ-որ տարօրինակ բան, որը շրջապատում է Գագային. պարզվում է, որ դա մրրիկ է, որը շրջապատում է Գագային և տանում հեռու։ Վերևից նրա կողքերին իջնում են կլոր վարագույրներ, և սկսվում է Twister միջերգը։ Դրանից հետո կլոր վարագույրները բարձրանում են և հանդիսատեսի առջև մնում է Գագան, որը հագել էր շքեղ զգեստ։ Նա ասում է, որ իր փոքրիկ հրեշներն իրեն դարձնում են անչափ երջանիկ, և սկսվում է «So Happy I Could Die» երգի կատարումը։

Լեդի Գագան կատարում է "So Happy I could Die" երգը
Երգի ընթացքում Գագայի զգեստը և գլխարկը շարժվում են։ Երգի վերջում Գագան ընկնում է կենտրոնական այգու (անտառ) ամենամութ և սարսափելի տեղը, և սկսվում է «Put your paws up» միջերգը։ Դրանից հետո լույսն ուղղվում է երաժիշտի վրա, որը կատարում է տարօրինակ երաժշտություն սինթեզատորի վրա։ Եվ այդտեղ սկսվում է «Monster» երգը։ 

Լեդի Գագան կատարում է "Monster" երգը, The Monster Ball Tour 1.0 (այս զգեստն օգտագործվել է նաև 2011 թվականի համերգների ժամանակ)Բեմի վրա հայտնվում է Գագան սև խավապատ հագուստով, որը նաև օգտագործվել է The Monster Ball 1.0.-ի ժամանակ։ Երգի վերջում պարողները բարձրացնում են Գագային և փորձում են «ուտել նրա սիրտը»։ Պարողները վազում են և Գագան չի երևում, բայց հանկարծ Գագան դուրս է թռչում բեմի տակից սև լողազգեստով. նա ամբողջությամբ արյունոտ է։ Դրանից հետո Գագան մի քիչ զրուցում է դահլիճի հետ և սկսում է երգել «Teeth» երգը, որից հետո Գագան նորից զրուցում է դահլիճի հետ, հետո նա ասում է այն մասին, որ գտել այգու միակ արյունահոս շատրվանը, և սկսում է երգել «Alejandro» երգը։ Համարն ավարտվում է երկու պարողներ համբույրով, վարագույրը փակվում է և սկսվում է հերթական միջերգը։ 

Լեդի Գագան կատարում է "Poker Face" երգը (այդ զգեստը նա հագել է մինչև 2010 թվականի ապրիլ) Այնուհետև հանդիսատեսները լսում են վախեցնող ձայներ, որոնք փոքր-ինչ նման են գնչուական երաժշտության։ Սկսվում է «Poker Face» երգը, որը Գագան կատարում է «լեզվի» վրա։ Համերգային շրջագայության սկզբում «Poker Face» երգի համար օգտագործվել է սեփական արտադրության ընձառյուծային հագուստ, բայց 2010 թվականի ապրիլին նա սկսել է հագնել սեփական արտադրության սև զգեստ, իսկ 2011 թվականի համերգների ժամանակ Գագան երգը կատարել է նախորդ լողազգեստով, որի վրայից հագել է թեթև բաճկոն։ Սկսվում է հաջորդ միջերգ։

Լեդի Գագան կատարում է "Paparazzi" երգը
Նրանից հետո Գագան բեմ է դուրս գալիս իր ընկերների հետ։ Գագան հագել էր երկնագույն օրիգամի-զգեստ։ Նրանք չեն հասկանում, թե որտեղ են գտնվում իրենք, և նրա բոլոր ընկերները վախեցած փախչում են՝ թողնելով Գագային մենակ բախտի քմահաճույքին։ Նա շրջվում է և տեսնում սարսափելի հրեշի, որին անվանում են փառքի հրեշ։ Սկսվում է «Paparazzi» երգի կատարումը։ Երգում Գագան օգնության է կանչում իր երկրպագուներին, որպեսզի օգնեն իրեն հաղթել հրեշին լուսանկարչական ապարատների միջոցով, բայց դա չի օգնում Գագային, և հրեշը նրան ուտում է, բայց հետո նա «վերածնվում է» և բարձրանում բեմի տակից։ Նա սպանում է հրեշին և հեռանում, սկսվում է միջերգը, որի ընթացքում երկրպագուները լսում են երաժշտություն առանց տեսանյութի։

Լեդի Գագան կատարում է "Bad Romance" երգը
Լեդի Գագան կատարում է «Born This Way» երգը
Հետո սկսվում «Bad Romance» երգը. Գագան հագել է արծաթագույն ոչ սովորական հագուստ։ Նա կանգնած է պտտվող կլոր գիրոսկոպի կենտրոնում և սկսում է երգել, հետո պարողները կանգնեցնում են օղակները, և Գագան դուրս է գալիս, որպեսզի սկսի պարը։ Երգից հետո բեմի վրա ոչինչ տեղի չի ունենում։ Միայն երկրպագուները բարձր կանչում են Գագային։ Երկու րոպե սպասելուց հետո Գագան հայտնվում է մարմնագույն հագուստով և լողազգեստով։ Եվ սկսում է երգել «Born This Way» երգը, որի ընթացքում նա հասցնում է նվագել երգեհոնի վրա, իսկ երգից հետո Գագան պարողների հետ գրկախառնվում են և խոնարհվում։ Համերգն ավարտվում է «Outro» միջերգով։

Երգացանկ
--------

### The Monster Ball Tour 1.0 (27 նոյեմբերի, 2009 — 26 հունվարի, 2010)

1. «Dance in the Dark»
2. «Just Dance»
3. «LoveGame»
4. «Alejandro»
5. «Monster»
6. «So Happy I Could Die»
7. «Teeth»
8. «Speechless»
9. «Poker Face» (Piano Version)
10. «Make Her Say» (feat. Kid Cudi)
11. «Fashion»
12. «The Fame»
13. «Money Honey»
14. «Beautiful, Dirty, Rich»
15. «Boys Boys Boys»
16. «Paper Gangsta»
17. «Poker Face»
18. «Paparazzi»
19. «Eh, Eh (Nothing Else I Can Say)»
20. «Bad Romance»

### The Monster Ball Tour 2.0 (2010 թվականի փետրվարի 18-ից)

* **մաս 1. Քաղաք**

1. «Dance in the Dark»
2. «Glitter and Grease»
3. «Just Dance»
4. «Beautiful, Dirty, Rich»
5. «Vanity» (2010 թվականի սեպտեմբերի 8-ից)
6. «The Fame»

* **մաս 2. Մետրո**

1. «LoveGame»
2. «Boys Boys Boys»
3. «Money Honey»
4. «Telephone»
5. «Brown Eyes» (2010 թվականի հուլիսի 2-ից )
6. «Speechless» (2011 թվականին կատարվել է միայն փետրվարի 21-22-ին, այնուհետև հանվել է երգացանկից)
7. «Stand by Me»
8. «Born This Way» (ակուստիկ տարբերակ) (2011 թվականի փետրվարի 24-ից )
9. «Americano» (ակուստիկ տարբերակ) (2011 թվականի մայիսի 3-ից)
10. «Yoü and I» (2010 թվականի հունիսի 28-ից )
11. «Living on the Radio» (2010 թվականի օգոստոսի 30-ին)
12. «So Happy I Could Die» (2011 թվականի փետրվարի 24-ից)

* **Մաս 3։ Կենտրոնական այգի**

1. «Monster»
2. «Teeth»
3. «Alejandro»
4. «Poker Face»
5. «Paparazzi»

* **Մաս 4։ Հրեշների դիմակահանդես**

1. «Bad Romance»
2. «Born This Way» (2011 թվականի փետրվարի 19-ից)
3. «Judas» (2011 թվականի ապրիլի 23-ից - Ստուդիային տարբերակ, 2011 թվականի մայիսի 3-ից Կենդանի կատարում)

Համերգների ամսաթիվը
-------------------






| Ամսաթիվ | Քաղաք | Երկիր | Համերգասրահ |
| --- | --- | --- | --- |
| Հյուսիսային Ամերիկա |
| 27 նոյեմբերի, 2009 | Մոնրեալ | Կանադա | Bell Centre |
| 28 նոյեմբերի, 2009 | Տորոնտո | Air Canada Centre |
| 29 նոյեմբերի, 2009 | Օտտավա | Scotiabank Place |
| 1 դեկտեմբերի, 2009 | Բոստոն | ԱՄՆ | Wang Center |
| 2 դեկտեմբերի, 2009 |
| 3 դեկտեմբերի, 2009 | Քեմդեն շրջան (Նյու Ջերսի) | Susquehanna Bank Center |
| 9 դեկտեմբերի, 2009 | Վանկուվեր | Կանադա | Queen Elizabeth Theatre |
| 10 դեկտեմբերի, 2009 |
| 11 դեկտեմբերի, 2009 |
| 13 դեկտեմբերի, 2009 | Սան Ֆրանցիսկո | ԱՄՆ | Bill Graham Civic Auditorium |
| 14 դեկտեմբերի, 2009 |
| 17 դեկտեմբերի, 2009 | Լաս Վեգաս | Pearl Concert Theater |
| 18 դեկտեմբերի, 2009 |
| 19 դեկտեմբերի, 2009 | Սան Դիեգո | San Diego Sports Arena |
| 21 դեկտեմբերի, 2009 | Լոս Անջելես | Nokia Theatre |
| 22 դեկտեմբերի, 2009 |
| 23 դեկտեմբերի, 2009 |
| 27 դեկտեմբերի, 2009 | Նոր Օռլեան | UNO Lakefront Arena |
| 28 դեկտեմբերի, 2009 | Ատլանտա | Fox Theatre |
| 29 դեկտեմբերի, 2009 |
| 31 դեկտեմբերի, 2009 | Մայամի | James L. Knight Center |
| 2 հունվարի, 2010 |
| 3 հունվարի, 2010 | Օռլանդո | UCF Arena |
| 7 հունվարի, 2010 | Սենտ Լուիս | Fox Theatre |
| 8 հունվարի, 2010 | Չիկագո | Rosemont Theatre |
| 9 հունվարի, 2010 |
| 10 հունվարի, 2010 |
| 12 հունվարի, 2010 | Դետրոյթ | Joe Louis Arena |
| 13 հունվարի, 2010 |
| 20 հունվարի, 2010 | Նյու-Յորք | Radio City Music Hall[A] |
| 21 հունվարի, 2010 |
| 23 հունվարի, 2010 |
| 24 հունվարի, 2010 |
| 26 հունվարի, 2010 | Ուեսթ-Լադեյետ | Edward C. Elliott Hall of Music[B] |
|
| **Եվրոպա** |
| 18 փետրվարի, 2010 | Մանչեստր | Մեծ Բրիտանիա | Manchester Evening News Arena |
| 20 փետրվարի, 2010 | Դուբլին | Իռլանդիա | The O2 |
| 21 փետրվարի, 2010 |
| 22 փետրվարի, 2010 | Բելֆաստ | Մեծ Բրիտանիա | Odyssey Arena |
| 24 փետրվարի, 2010 | Լիվերպուլ | Echo Arena |
| 26 փետրվարի, 2010 | Լոնդոն | The O2 Arena |
| 27 փետրվարի, 2010 |
| 1 մարտի, 2010 | Գլազգո | Scottish Exhibition and Conference Centre |
| 3 մարտի, 2010 | Քարդիֆ | Cardiff International Arena |
| 4 մարտի, 2010 | Նյուքասլ-ափոն-Թայն | Metro Radio Arena |
| 5 մարտի, 2010 | Բիրմինգհեմ | LG Arena |
| 7 մարտի, 2010 | Շեֆիլդ | Sheffield Arena |
| 8 մարտի, 2010 | Նոթինգհեմ | Trent FM Arena |
|
| **Ավստրալիա և Օվկիանիա** |
| 13 մարտի, 2010 | Օքլենդ | Նոր Զելանդիա | Vector Arena |
| 14 մարտի, 2010 |
| 17 մարտի, 2010 | Սիդնեյ | Ավստրալիա | Sydney Entertainment Centre |
| 18 մարտի, 2010 |
| 20 մարտի, 2010 | Նյուքասլ | Newcastle Entertainment Centre |
| 23 մարտի, 2010 | Մելբուրն | Rod Laver Arena |
| 24 մարտի, 2010 |
| 26 մարտի, 2010 | Բրիսբեն | Brisbane Entertainment Centre |
| 27 մարտի, 2010 |
| 29 մարտի, 2010 | Կանբեռա | AIS Arena |
| 1 ապրիլի 2010 | Պերթ | Burswood Dome |
| 3 ապրիլի 2010 | Ադելաիդա | Adelaide Entertainment Centre |
| 5 ապրիլի 2010 | Վուլոնգոնգ | WIN Entertainment Centre |
| 7 ապրիլի 2010 | Սիդնեյ | Sydney Entertainment Centre |
| 9 ապրիլի 2010 | Մելբուրն | Rod Laver Arena |
|
| **Ասիա** |
| 14 ապրիլի 2010 | Օսակա | Ճաօոնիա | Kobe World Kinen Hall |
| 15 ապրիլի 2010 |
| 17 ապրիլի 2010 | Յոկոհամա | Հոկոգամա արենա |
| 18 ապրիլի 2010 |
| **Եվրոպա** |
| 7 մայիսի, 2010 | Ստոկհոլմ | Շվեդիա | Ericsson Globe |
| 8 մայիսի, 2010 |
| 10 մայիսի, 2010 | Համբուրգ | Գերմանիա | O2 World |
| 11 մայիսի, 2010 | Բեռլին | O2 World |
| 15 մայիսի, 2010 | Արնհեմ | Նիդեռլանդներ | GelreDome |
| 17 մայիսի, 2010 | Անտվերպեն | Բելգիա | Sportpaleis Antwerp |
| 18 մայիսի, 2010 |
| 21 մայիսի, 2010 | Փարիզ | Ֆրանսիա | Palais Omnisports de Paris-Bercy |
| 22 մայիսի, 2010 |
| 24 մայիսի, 2010 | Օբերհաուզեն | Գերմանիա | König Pilsener Arena |
| 25 մայիսի, 2010 | Ստրասբուրգ | Ֆրանսիա | Le Zénith |
| 27 մայիսի, 2010 | Նոթինգհեմ | Մեծ Բրիտանիա | Trent FM Arena[C] |
| 28 մայիսի, 2010 | Բիրմինգհեմ | LG Arena |
| 30 մայիսի, 2010 | Լոնդոն | The O2 Arena |
| 31 մայիսի, 2010 |
| 2 հունիսի, 2010 | Մանչեստր | Manchester Evening News Arena |
| 3 հունիսի, 2010 |
| 4 հունիսի, 2010 | Շեֆֆիլդ | Sheffield Arena[C] |
|
| **Հյուսիսային Ամերիկա** |
| 28 հունիսի, 2010 | Մոնրեալ | Կանադա | Bell Centre |
| 1 հուլիսի, 2010 | Բոստոն | ԱՄՆ | TD Garden |
| 2 հուլիսի, 2010 |
| 4 հուլիսի, 2010 | Ատլանտիկ սիթի | Boardwalk Hall |
| 6 հուլիսի, 2010 | Նյու Յորք | Madison Square Garden |
| 7 հուլիսի, 2010 |
| 9 հուլիսի, 2010 |
| 11 հուլիսի, 2010 | Տորոնտո | Կանադա | Air Canada Centre |
| 12 հուլիսի, 2010 |
| 14 հուլիսի, 2010 | Կլիվլենդ | ԱՄՆ | Quicken Loans Arena |
| 15 հուլիսի, 2010 | Ինդեապոլիս | Conseco Fieldhouse |
| 17 հուլիսի, 2010 | Սենտ Լուիս | Scottrade Center |
| 20 հուլիսի, 2010 | Օկլահոմա | Ford Center |
| 22 հուլիսի, 2010 | Դալլաս | American Airlines Center |
| 23 հուլիսի, 2010 |
| 25 հուլիսի, 2010 | Հյուսթոն | Toyota Center |
| 26 հուլիսի, 2010 |
| 28 հուլիսի, 2010 | Դենվեր | Pepsi Center |
| 31 հուլիսի, 2010 | Ֆենիքս | US Airways Center |
| 3 օգոստոսի, 2010 | Կանզաս սիթի | Sprint Center |
| 6 օգոստոսի, 2010 | Չիկագո | Grant Park |
| 11 օգոստոսի, 2010 | Լոս Անջելես | Staples Center |
| 12 օգոստոսի, 2010 |
| 13 օգոստոսի, 2010 | Լաս Վեգաս | MGM Grand Garden Arena |
| 16 օգոստոսի, 2010 | Սան Խոսե (Կալիֆոռնիա) | HP Pavilion at San Jose |
| 17 օգոստոսի, 2010 |
| 19 օգոստոսի, 2010 | Պորտլենդ | Rose Garden |
| 21 օգոստոսի, 2010 | Տակոմա | Tacoma Dome |
| 23 օգոստոսի, 2010 | Վանկուվեր | Կանադա | Rogers Arena |
| 24 օգոստոսի, 2010 |
| 26 օգոստոսի, 2010 | Էդմոնտոն | Rexall Place |
| 27 օգոստոսի, 2010 |
| 30 օգոստոսի, 2010 | Սան Պաուլու | ԱՄՆ | Xcel Energy Center |
| 31 օգոստոսի, 2010 |
| 2 սեպտեմբերի, 2010 | Միլուոկի | Bradley Center |
| 4 սեպտեմբերի, 2010 | Օբերն Հիլլս | The Palace of Auburn Hills |
| 5 սեպտեմբերի, 2010 | Պիտսբուրգ | Consol Energy Center |
| 7 սեպտեմբերի, 2010 | Վաշինգտոն | Verizon Center |
| 8 սեպտեմբերի, 2010 | Շարլոտստվիլ | John Paul Jones Arena |
| 14 սեպտեմբերի, 2010 | Ֆիլադելֆիա | Վելս Ֆարգո կենտրոն |
| 15 սեպտեմբերի, 2010 |
| 16 սեպտեմբերի, 2010 | Հարթֆորդ | XL Center |
| 18 սեպտեմբերի, 2010 | Շառլոթ | Time Warner Cable Arena |
| 19 սեպտեմբերի, 2010 | Ռոլի | RBC Center |
|
| **Եվրոպա** |
| 13 հոկտեմբերի, 2010 | Հելսինկի | Ֆինլանդիա | Hartwall Areena |
| 14 հոկտեմբերի, 2010 |
| 16 հոկտեմբերի, 2010 | Օսլո | Նորվեգիա | Oslo Spektrum |
| 17 հոկտեմբերի, 2010 |
| 20 հոկտեմբերի, 2010 | Հերնինգ | Դանիա | Jyske Bank Boxen |
| 26 հոկտեմբերի, 2010 | Դուբլին | Իռլանիդա | The O2 |
| 27 հոկտեմբերի, 2010 |
| 29 հոկտեմբերի, 2010 |
| 30 հոկտեմբերի, 2010 | Բելֆաստ | Հյուսիսային Իռլանդիա | Odyssey Arena |
| 1 նոյեմբերի, 2010 |
| 2 նոյեմբերի, 2010 |
| 5 նոյեմբերի, 2010 | Զագրեբ | Խորվաթիա | Arena Zagreb |
| 7 նոյեմբերի, 2010 | Բուդապեշտ | Հունգարիա | Budapest Sports Arena |
| 9 նոյեմբերի, 2010 | Թուրին | Իտալիա | Torino Palasport Olimpico |
| 11 նոյեմբերի, 2010 | Վիեննա | Ավստրիա | Wiener Stadthalle |
| 14 նոյեմբերի, 2010 | Ցյուրիխ | Շվեյցարիա | Hallenstadion |
| 15 նոյեմբերի, 2010 |
| 17 նոյեմբերի, 2010 | Պրահա | Չեխիա | O2 Arena |
| 19 նոյեմբերի, 2010 | Մալմյո | Շվեդիա | Malmö Arena |
| 22 նոյեմբերի, 2010 | Անտվերեպեն | Բելգիա | Sportpaleis |
| 23 նոյեմբերի, 2010 |
| 26 նոյեմբերի, 2010 | Գդանսկ | Լեհաստան | Hala Gdańsk-Sopot |
| 29 նոյեմբերի, 2010 | Ռոտերդամ | Նիդեռլանդներ | The Ahoy |
| 30 նոյեմբերի, 2010 |
| 2 դեկտեմբերի, 2010 | Լիոն | Ֆրանսիա | Halle Tony Garnier |
| 4 դեկտեմբերի, 2010 | Միլան | Իտալիա | Mediolanum Forum |
| 5 դեկտեմբերի, 2010 |
| 7 դեկտեմբերի, 2010 | Բարսելոնա | Իսպանիա | Palau Sant Jordi |
| 10 դեկտեմբերի, 2010 | Լիսսաբոն | Պորտուգալիա | Pavilhão Atlântico |
| 12 դեկտեմբերի, 2010 | Մադրիդ | Իսպանիա | Palacio de Deportes |
| 16 դեկտեմբերի, 2010 | Լոնդոն | Անգլիա | The O2 |
| 17 դեկտեմբերի, 2010 |
| 19 դեկտեմբերի, 2010 | Փարիզ | Ֆրանսիա | Palais Omnisports de Paris-Bercy |
| 20 դեկտեմբերի, 2010 |
| **Հյուսիսային Ամերիկա** |
| 19 փետրվարի, 2011 | Ատլանտիկ Սիթի | ԱՄՆ | Boardwalk Hall |
| 21 փետրվարի, 2011 | Նյու Յորք | Madison Square Garden |
| 22 փետրվարի, 2011 |
| 24 փետրվարի, 2011 | Վաշինգտոն | Verizon Center |
| 26 փետրվարի, 2011 | Փիթսբուրգ | Consol Energy Center |
| 28 փետրվարի, 2011 | Չիկագո | United Center |
| 1 մարտի, 2011 | Գրենդ Ռիփեդս | Van Andel Arena |
| 3 մարտի, 2011 | Տորոնտո | Կանադա | Air Canada Centre |
| 4 մարտի, 2011 | Բուֆալո | ԱՄՆ | HSBC Arena |
| 6 մարտի, 2011 | Օտտավա | Կանադա | Scotiabank Place |
| 8 մարտի, 2011 | Բոստոն | ԱՄՆ | TD Garden |
| 10 մարտի, 2011 | Կոլումբուս | Jerome Schottenstein Center |
| 12 մարտի, 2011 | Լուիսվիլ | KFC Yum! Center |
| 14 մարտի, 2011 | Դալլաս | American Airlines Center |
| 15 մարտի, 2011 | Սան Անտոնիո | AT&T Center |
| 17 մարտի, 2011 | Օմահա | Qwest Center Omaha |
| 19 մարտի, 2011 | Սոլթ Լեյք Սիթի | EnergySolutions Arena |
| 22 մարտի, 2011 | Օքլենդ | Oracle Arena |
| 23 մարտի, 2011 | Սակրամենտո | ARCO Arena |
| 25 մարտի, 2011 | Լաս Վեգաս | MGM Grand Garden Arena |
| 26 մարտի, 2011 | Ֆենիքս | US Airways Center |
| 28 մարտի, 2011 | Լոս Անջելես | Staples Center |
| 29 մարտի, 2011 | Սան Դիեգո | Viejas Arena |
| 31 մարտի, 2011 | Անահայմ | Honda Center |
| 4 ապրիլի, 2011 | Թալսա | BOK Center |
| 6 ապրիլի, 2011 | Օսթին | Frank Erwin Center |
| 8 ապրիլի, 2011 | Հյուսոն | Toyota Center |
| 9 ապրիլի, 2011 | Նոր Օռլեան | New Orleans Arena |
| 12 ապրիլի, 2011 | Ֆորտ Լոդերդեյլ | BankAtlantic Center |
| 13 ապրիլի, 2011 | Մայամի | American Airlines Arena |
| 15 ապրիլի, 2011 | Օռլանդո | Amway Center |
| 16 ապրիլի, 2011 | Տամպա | St. Pete Times Forum |
| 18 ապրիլի, 2011 | Ատլանտա | Gwinnett Center |
| 19 ապրիլի, 2011 | Նեշվիլ | Bridgestone Arena |
| 22 ապրիլի, 2011 | Նյուարկ | Prudential Center |
| 23 ապրիլի, 2011 | Յունոնդեյլ | Nassau Veterans Memorial Coliseum |
| 25 ապրիլի, 2011 | Մոնրեալ | Կանադա | Bell Centre |
| 27 ապրիլի, 2011 | Քլևլենդ | ԱՄՆ | Quicken Loans Arena |
| 3 մայիսի, 2011 | Գվադալայերա | Մեքսիկա | Estadio Tres de Marzo |
| 5 մայիսի, 2011 | Մեխիկո | Foro Sol |
| 6 մայիսի, 2011 |
|

Ծանոթագրություններ
------------------

1. ↑  «Lady Gaga Announces 'The Monster Ball'». *Lady Gaga Blog*. www.ladygaga.com. Արխիվացված է օրիգինալից 2009 թ․ հոկտեմբերի 17-ին. Վերցված է 2009 թ․ հոկտեմբերի 15-ին.
2. ↑  Reporter, Staff (2009 թ․ նոյեմբերի 6). «Lady Gaga to come to campus». *Purdue Exponent*. Purdue Student Publishing Foundation. Վերցված է 2009 թ․ նոյեմբերի 9-ին.
3. ↑  «The Monster Ball On-Sales Continue». *Lady Gaga blog*. www.ladygaga.com. Արխիվացված օրիգինալից 2012 թ․ ապրիլի 19-ին. Վերցված է 2009 թ․ նոյեմբերի 24-ին.
4. ↑  «The Monster Ball Tour - European dates». Ticketmaster. Արխիվացված է օրիգինալից 2010 թ․ մարտի 5-ին. Վերցված է 2009 թ․ հոկտեմբերի 26-ին.
5. ↑  Press, Associated (2009 թ․ սեպտեմբերի 3). «Lady GaGa announces Australian tour». *The Sydney Morning Herald*. Fairfax Media. Վերցված է 2009 թ․ սեպտեմբերի 10-ին.
6. ↑  «Ticketek: Lady Gaga». *Ticketek*. PBL Media. 2009 թ․ սեպտեմբերի 3. Վերցված է 2009 թ․ սեպտեմբերի 10-ին.
7. ↑  «Lady Gaga - Auckland Tour Dates». Vector Arena. Արխիվացված է օրիգինալից 2010 թ․ փետրվարի 13-ին. Վերցված է 2009 թ․ դեկտեմբերի 8-ին.
8. ↑  «The Monster Ball starring Lady GaGa». Brisbane Times. 2009 թ․ նոյեմբերի 29. Արխիվացված օրիգինալից 2012 թ․ ապրիլի 19-ին. Վերցված է 2009 թ․ նոյեմբերի 25-ին.
9. ↑  «Lady Gaga Sydney Venue Change». Ticketek. Արխիվացված օրիգինալից 2012 թ․ ապրիլի 19-ին. Վերցված է 2009 թ․ դեկտեմբերի 17-ին.
10. ↑  Press, Associated (2009 թ․ նոյեմբերի 16). «レディー・ガガ："米国の歌姫"来春初来日！». *Mainichi.jp* (Japanese). Mainichi Shimbun. Վերցված է 2009 թ․ նոյեմբերի 16-ին.`{{cite news}}`: CS1 սպաս․ չճանաչված լեզու (link)(չաշխատող հղում)
11. ↑  «Lady Gaga's official website». LadyGaga.com. Արխիվացված օրիգինալից 2012 թ․ ապրիլի 19-ին. Վերցված է 2009 թ․ նոյեմբերի 24-ին.
12. ↑  «Lady Gaga Tickets Germany, Austria & Switzerland». worldticketshop.de. Արխիվացված օրիգինալից 2012 թ․ ապրիլի 19-ին. Վերցված է 2010 թ․ փետրվարի 1-ին.
13. ↑  Vena, Jocelyn (2010 թ․ մարտի 15). «Lady Gaga Announces 31 Arena Tour Dates In North America». *MTV*. MTV Networks. Վերցված է 2010 թ․ մարտի 17-ին.
14. ↑  Karen, Tristan (2010 թ․ մարտի 19). «Lady Gaga Announces Summer Arena Tour Dates». *Billboard*. Nielsen Business Media, Inc. Վերցված է 2010 թ․ մարտի 19-ին.
15. 1 2  Tour dates for The Monster Ball Tour: 

	* «Lady Gaga Announces 'The Monster Ball'». *Lady Gaga's Official Website*. Universal Music Group. Արխիվացված է օրիգինալից 2012 թ․ մարտի 4-ին. Վերցված է 2009 թ․ հոկտեմբերի 15-ին.
	* «The Monster Ball On-Sales Continue». *Lady Gaga's Official Website*. Universal Music Group. Արխիվացված օրիգինալից 2012 թ․ ապրիլի 19-ին. Վերցված է 2009 թ․ նոյեմբերի 24-ին.
	* «Event Archives». *Lady Gaga's Official Website*. Universal Music Group. Արխիվացված օրիգինալից 2012 թ․ ապրիլի 19-ին. Վերցված է 2010 թ․ հոկտեմբերի 5-ին.
16. ↑  «Lady Gaga to Return For Another Belfast Ball». *The Belfast Telegraph*. Times Corporation. 2010 թ․ ապրիլի 19. Արխիվացված օրիգինալից 2012 թ․ ապրիլի 19-ին. Վերցված է 2010 թ․ ապրիլի 19-ին.
17. 1 2  «Events». *Lady Gaga's Official Website*. Universal Music Group. Արխիվացված օրիգինալից 2012 թ․ ապրիլի 19-ին. Վերցված է 2010 թ․ հոկտեմբերի 5-ին.
18. ↑  «Lady Gaga annouces BOK Center tour date» (Press release). Live Nation Entertainment. 2010 թ․ հոկտեմբերի 4. Արխիվացված է օրիգինալից 2010 թ․ սեպտեմբերի 18-ին. Վերցված է 2010 թ․ հոկտեմբերի 6-ին.
19. ↑  «Gaga on the Gogo». *Pollstar*. 2010 թ․ սեպտեմբերի 27. Արխիվացված է օրիգինալից 2010 թ․ հոկտեմբերի 3-ին. Վերցված է 2010 թ․ հոկտեմբերի 5-ին.
20. ↑  «Lady Gaga Will Perform In Chicago During 2011 North American Tour». *WBBM-FM*. CBS Radio East, Inc. 2010 թ․ սեպտեմբերի 20. Արխիվացված օրիգինալից 2012 թ․ ապրիլի 19-ին. Վերցված է 2010 թ․ հոկտեմբերի 5-ին.
21. ↑  «Lady Gaga llega a México con su gira 'Monster Ball Tour'» [Lady Gaga brings "Monster Ball Tour" to Mexico] (Spanish). 2010 թ․ օգոստոսի 30. Արխիվացված օրիգինալից 2012 թ․ ապրիլի 19-ին. Վերցված է 2010 թ․ օգոստոսի 30-ին.`{{cite web}}`: CS1 սպաս․ չճանաչված լեզու (link)

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * դ
* ք
* խ
Լեդի Գագա |
| --- |
|  |
| Սկավառակագրություն • |
|  |
| Ստուդիական ալբոմներ | The Fame • Born This Way • Artpop • Cheek to Cheek • Joanne • Chromatica • |
|  |
| Մինի ալբոմներ | The Cherrytree Sessions • Hitmixes • The Fame Monster • A Very Gaga Holiday • |
|  |
| Հավաքածուներ | The Remix • The Singles • Born This Way – The Remix • |
|  |
| Սաունդթրեք | A Star Is Born |
|  |
| Վիդեոթողարկումներ | Lady Gaga Presents the Monster Ball Tour: At Madison Square Garden |
|  |
| Հեռուստատեսություն | «The Last Days of Disco Stick» • «Theatricality» • «Born This Way» • «Lisa Goes Gaga» • |
|  |
| Ֆիլմագրություն | «Մաչետան սպանում է» • «Մեղքերի քաղաքը: Կինը, ում համար արժե սպանել» • «Ամերիկյան սարսափ պատմություն: Հյուրանոց» • «Ամերիկյան սարսափ պատմություն: Ռոանոկ» • «Աստղ է ծնվել» • |
|  |
| Շրջագայություններ | The Fame Ball Tour • The Monster Ball Tour • The Born This Way Ball Tour • ArtRave: The Artpop Ball Tour • Cheek to Cheek Tour • Joanne World Tour • Lady Gaga Enigma •The Chromatica Ball • |
|  |
| Օծանելիք | Lady Gaga Fame |
|  |
| Գրքեր | Lady Gaga: Queen of Pop • Lady Gaga x Terry Richardson • |
|  |
| Category Կատեգորիա:Լեդի Գագա |

 |